钦定古今图书集成/明伦汇编/官常典/第714卷 > 鲁凭
## 钦定古今图书集成/明伦汇编/官常典/第714卷 > 鲁凭

按《前赵录》，凭仕曜为长史。曜攻氐羌杨难敌还，凭与
呼延寔帅精骑一千，监辎重于后，陈安邀击，获之。时
陇上氐、羌皆附于安，安士马强盛，有众十馀万，乃自
称大都督、假黄钺、大将军、雍凉秦梁四州牧、凉王署
凭为参军。凭对安大哭曰：“‘吾不忍见陈安之死也’！安
怒，斩之。凭曰：‘死自吾分，可悬吾头于秦州通衢观’”赵
之斩陈安也，安遂杀之。曜闻凭死，悲恸曰：“贤人者天
下之望，害贤人是塞天下之情也。夫承平之君，犹不
敢乖臣妾之心，况于四海分崩乎！今陈安于招贤采
哲之秋，而杀害君子，绝当时之望，吾知其无能为矣。”
既而安果见害。